**Előterjesztés**

**Körmend Város Önkormányzati Képviselő-testülete 2019. december 12-i ülésére**

**Tárgy:** 2020. évi belső ellenőrzési terv

*Tisztelt Képviselő-testület!*

Az önkormányzatoknak kötelező feladata a belső ellenőrzés működtetése. Körmend önkormányzata a belső ellenőrzési feladatokat külső vállalkozás igénybevételével oldja meg.

A képviselő-testület hagyja jóvá az önkormányzat következő évi belső ellenőrzési tervét. A terv összeállításánál szempont, hogy terjedjen ki minden területre, ideértve a társulások által fenntartott intézményekre is, amelyek az önkormányzat kötelező feladatait látják el: szociális és óvodai feladatok. A következői évi belső ellenőrzési tervet december 31.-ig kell a képviselő-testületnek jóváhagyni.

A 2020. évre tervezett belső ellenőrzési feladatok:

1. Vagyonkezelésbe vett ingatlanok – Kastély és környezete - esetében a szerződésben meghatározott feladatok teljesítésének ellenőrzése.
2. Körmendi Kulturális Központ, Múzeum és Könyvtár működési bevételeinek vizsgálata az egyes szakterületekre kiterjedően a 2019. évi teljesítések alapján.
3. Körmend Város Gondnoksága működési bevételeinek vizsgálata a 2019. évi teljesítések alapján feladatonként.
4. A Társulások által fenntartott intézmények – Körmendi Szociális Szolgáltató és Információs Központ, Dr Batthyányné C. M. Óvoda és Bölcsőde – feladataihoz a települések hozzájárulásának vizsgálata a 2019. évi teljesítések alapján.

Kérem a képviselő-testületet az előterjesztést tárgyalja meg és a határozati javaslatot fogadja el.

**Határozati javaslat**

Körmend város Önkormányzati Képviselő-testülete az önkormányzat 2019. évi belső ellenőrzési tervét az alábbiak szerint hagyja jóvá:

1. Vagyonkezelésbe vett ingatlanok – Kastély és környezete - esetében a szerződésben meghatározott feladatok teljesítésének ellenőrzése.
2. Körmendi Kulturális Központ, Múzeum és Könyvtár működési bevételeinek vizsgálata az egyes szakterületekre kiterjedően a 2019. évi teljesítések alapján.
3. Körmend Város Gondnoksága működési bevételeinek vizsgálata a 2019. évi teljesítések alapján feladatonként.
4. A Társulások által fenntartott intézmények – Körmendi Szociális Szolgáltató és Információs Központ, Dr. Batthyányné C. M. Óvoda és Bölcsőde – feladataihoz a települések hozzájárulásának vizsgálata a 2019. évi teljesítések alapján.

**Felelős:** polgármester

**Határidő:** 2020. december 31. az ellenőrzés lefolytatására

Körmend, 2019. november 15.

 Bebes István

polgármester